:OVMI SS IONEN FOR DE EUROPÆISKE FÆLLESSKABER 
KOM(93) 665 endelig udg. - SYN 487 
Bruxelles, den 15. december 1993 
Forslag t i I 
RÅDETS DIREKTIV 
om indførelse af ensartede kontrolprocedurer i forbindelse med 
transport af farligt gods ad vej 
(forelagt af Kommissionen) 
- 2 -
BEGRUNDELSE 
A. Indledning 
I de seneste år er transporten af farligt gods ad vej øget markant i takt 
med den økonomiske udvikling. 
Ifølge et OECD-skøn udgør denne trafik mængdemæssigt ca. 15% af 
landtransportens samlede tonnage. 
Køretøjer, der transporterer farligt gods ad vej i EF, skønnes at udgøre ca. 
20% af det samlede antal erhvervskøretøjer. Det vil sige, at der konstant er 
ca. 2 mio. køretøjer med farligt gods på vejene i EF. 
På baggrund af fænomenets omfang og tragiske trafikulykker i 1980'erne, hvor 
farligt gods var involveret, har Kommissionen taget initiativ til at 
undersøge problemet. Uden på nogen måde at sætte spørgsmålstegn ved 
kvaliteten af det arbejde, der er udført på området i de specialiserede 
internationale organisationer, har Kommissionen udarbejdet og forelagt Rådet 
en række forslag til forbedring af forholdene for transport af farligt gods. 
Følgende foranstaltninger bør nævnes: 
erhvervsuddannelse af visse førere af køretøjer, der transporterer 
farligt gods ad vej(1), 
adgang og uddannelse til erhvervet med godstransport ad landevej(2), 
mindstekrav visse tankskibe skal opfylde,når de anløber eller forlader 
Fællesskabets søhavne(3), 
udpegelse af en sikkerhedsmedarbejder for forebyggelse af de risici, 
der er forbundet med transport af farligt gods, i virksomheder, som 
foretager denne type transport, og denne sikkerhedsmedarbejders 
erhvervskvalifikationer(4) 
(1) Direktiv nr. 89/684/EØF af 21.12.1989, EFT nr. L 398 af 30.12.1989. 
(2) Direktiv nr. 89/438/EØF af 21.6.1989, EFT nr. L 212 af 22.7.1989. 
(3) Direktiv nr. 79/116/EØF af 21.12.1978, EFT nr. L 33 af 8.2.1979. 
(4) Forslag til Rådets direktiv KOM(91) 4 endelig udg. af 11. juni 1991. 
- 3 
Nærværende direktiv indgår således i disse bestræbelser på at forbedre og 
sikre overholdelsen af de sikkerhedskrav, der bør gælde for vejtransport af 
farligt gods, og på at fjerne hindringerne for disse transporters frie 
bevægelighed i EF. 
Da der hverken findes internationale eller europæiske bestemmelser om 
sikkerhedskontrol af vejtransport af farligt gods, er det formålet med dette 
direktiv at etablere et ensartet kontrolsystem for denne type transport. Det 
skal ikke blot finde anvendelse på farlig godstransport inden for EF, men 
også på transport af farligt gods, der kommer fra tredjelande. 
Værdien og nødvendigheden af et sådant initiativ træder endnu tydeligere 
frem i denne situation, hvor Rådet står foran vedtagelsen af direktivet om 
indbyrdes tilnærmelse af medlemsstaternes lovgivning om transport af farligt 
gods ad vej(5). 
B. Begrundelse af forslaget ud fra nærhedsprincippet 
a) Hvilke formål har direktivet set i lyset af EF's forpligtelser? 
Direktivet har tre hovedmål: 
- det skal etablere et kontrolsystem, der både tager hensyn til 
afskaffelsen af den kontrol ved grænserne mellem medlemsstaterne, 
som gennemførtes med forordningerne (EØF) nr. 4060/89(6) og nr. 
3912/92(7), hvad angår transport af farligt gods ad vej, og så 
vidt muligt sikrer en glidende trafikafvikling; 
det skal fastlægge en ensartet og acceptabel ramme for kontrol af 
transportvirksomhedernes overholdelse af de sikkerhedsbestemmelser, 
der fastlægges i det kommende direktiv om indbyrdes tilnærmelse af 
medlemsstaternes lovgivning om transport af farligt gods ad vej, 
- denne ensartede kontrolramme skal ikke blot gælde for transport af 
farligt gods inden for EF, men også for køretøjer, der 
transporterer farligt gods ad vej fra tredjelande. 
(5) EFT nr. ... 
(6) EFT nr. L 390 af 30.12.1989. 
(7) EFT nr. L 395 af 31.12.1992. 
- 4 -
b) Hører den påtænkte handling under EF's enekompetence, eller er der 
tale om en kompetence, som EF deler med medlemsstaterne? 
Der er tale om en delt kompetence, jf. artikel 75, stk. 1, litra c). 
c) Hvad er problemets EF-dimension (f.eks. hvor mange medlemsstater 
berøres heraf, og hvorledes er problemet hidtil blevet behandlet)? 
Der findes ingen international konvention, som giver regler for 
kontrol af transport af farligt gods ad vej. Da området heiler ikke er 
reguleret af EF-forskrifter, som medlemsstaterne skal følge, 
kontrolleres disse transporter på grundlag af nationale bestemmelser, 
der naturligvis varierer fra den ene medlemsstat til den anden. Dette 
er en kilde til konstant bekymring for, om de sikkerhedsbestemmelser, 
der bør gælde for transport af denne type, overholdes - med 
mangedobling af kontrollen undervejs til følge. 
d) Kan problemet løses mest effektivt af EF eller af medlemsstaterne? 
Da de berørte produkter er meget specifikke og sikkerhedsreglerne for 
deres transport meget strenge, kan de forskellige medlemsstaters helt 
ukoordinerede indsats føre til et kontrolniveau, der enten er 
utilstrækkeligt eller overdrevent højt. Harmonisering og koordinering 
af kontrollen på EF-niveau vil derimod sikre et passende kontrolniveau 
og dermed en bedre overholdelse af bestemmelserne om transport af 
farligt gods. Samtidig undgås væsentlige hindringer for 
transportkøretøjernes frie bevægelighed. Endvidere vil afskaffelsen af 
den gentagne kontrol undervejs og kontroltidens reduktion til 30 
minutter få en positiv indvirkning på fortjenesten ved denne 
transportaktivitet. 
e) Hvilke yderligere konkrete fordele er forbundet med den handling, EF 
påtænker, og hvad vil omkostningerne være ved at forholde sig passiv? 
De førnævnte direktiver (EØF) nr. 4060/89 og 3912/92 har bl.a. 
afskaffet kontrollen ved medlemsstaternes grænser i forbindelse med 
transport af farligt gods, hvilket var nødvendigt for gennemførelsen 
af et indre marked, der indebærer et område uden grænser. Opfyldelsen 
af dette mål har imidlertid ikke betydet en optimal glidende afvikling 
af denne trafik i EF som helhed. Sagen er den, at medlemsstaterne som 
nævnt i punkt c) i mangel af EF-bestemmeIser og internationale 
bestemmelser om kontrol af transport af farligt gods og på grund af de 
transporterede varers særlige karakter ser sig nødsaget til at 
fortsætte med at anvende deres egne kriterier - der naturligvis 
varierer fra den ene medlemsstat til den anden - for overholdelse af 
sikkerhedsbestemmelserne på deres eget område. Det bevirker, at alle 
transporter af denne type kontrolleres et utal af gange undervejs, og 
at de hindringer, som førnævnte forordning netop sigtede på at fjerne, 
opretholdes. 
- 5 -
Behovet for et direktiv af denne art forstærkes desuden af den 
omstændighed, at Rådet samtidig skal vedtage et direktiv om indbyrdes 
tilnærmelse af medlemsstaternes lovgivning om transport af farligt 
gods ad vej. Nærværende direktiv, der indfører ensartede 
kontrolprocedurer i forbindelse med transport af farligt gods, sikrer 
en troværdig og effektiv håndhævelse af sikkerhedsbestemmelserne i 
førnævnte direktiv. 
f) g) - Hvilke handlingsmuligheder har EF? 
- Er det nødvendigt med ensartede forskrifter, eller er det 
tilstrækkeligt at opstille de generelle mål i et direktiv, der 
derefter gennemføres af medlemsstaterne? 
Transportens særlige karakter gør det nødvendigt at vedtage fælles, 
bindende regler. Godstransport er i sagens natur yderst mobil. Den 
finder sted inden for det nationale område, mellem medlemsstaterne 
og med tredjelande. De meget strenge sikkerhedsbestemmelser for 
transport af farligt gods skal overholdes og kontrolleres ud fra 
kriterier, der er så ensartede som muligt for alle medlemsstaterne, 
da man ellers står over for en trussel mod mennesker, materiel og 
miljø samt en alvorlig hindring for disse varers og køretøjers frie 
bevægelighed i EF. 
På det formelle plan er et direktiv et godt middel til at nå målet, 
idet lovgivningen først og fremmest er rettet til regeringerne og 
skal indgå i don eksisterende lovgivning. 
C. Direktivforslagets mål og indhold 
Formålet med forslaget er bl.a. følgende: 
at præcisere, at der kan foretages kontrol af farligt gods, der 
transporteres rundt i EF, overalt på medlemsstaternes område, 
såfremt det sker som led i de normale kontrolforanstaltninger, og 
uden at førernes eller køretøjernes nationalitet er årsag til 
forskelsbehandling. Det gælder også for lignende transporter fra 
tredjelande, forstået på den måde, at de ikke nødvendigvis skal 
kontrolleres ved de ydre grænser i den første medlemsstat, de 
ankommer til (artikel 3); 
at fastlægge en ensartet og sikkerhedsmæssigt acceptabel ramme for, 
hvad der som minimum skal kontrolleres, samt hvilke overtrædelser 
der skal efterforskes (artikel 4, litra a), første punktum); 
at anvende samme ensartede regler i forbindelse med transport 
udført af køretøjer, der er indregistreret eller godkendt til 
kørsel i et tredjeland, hvad enten de har tiltrådt ADR-konventionen 
eller ej. Kontrollen af disse køretøjer, og især af de elementer, 
der er opført på listen i bilag i, skal sikre, at køretøjerne 
overholder ADR-reglerne; 
- 6 -
at give føreren en kopi af kontrollisten, hvor kontrolresultaterne 
er påført, for at det så vidt muligt kan undgås, at kontrollen 
gentages flere gange undervejs (artikel 4, litra a), andet 
punktum); 
at aflægge kontrolbesøg i de berørte transport- eller 
lastevirksomheder, især når der ved vejkontrollen er konstateret 
overtrædelser, som udgør en sikkerhedsrisiko for transporten af 
farligt gods (artikel 6); 
at tilskynde til, at transportvirksomheder, som har overtrådt 
bestemmelserne, meldes til den medlemsstat, hvor køretøjet er 
indregistreret, eller hvor lastevirksomheden er etableret (artikel 
7, stk. 2); 
at tilskynde til samarbejde mellem medlemsstaterne i forbindelse 
med påvisning og efterforskning af de overtrædelser, der er 
konstateret ved vejkontrollen (artikel 8). 
- 7 -
Forslag til Rådets direktiv 
om indførelse af ensartede kontrolprocedurer i forbindelse med 
transport af farligt gods ad vej 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
særlig artikel 75, 
under henvisning til forslag fra Kommissionen^*), 
i samarbejde med Europa-Parlamentet(2), 
under henvisning til udtalelse fra Det Økonomiske og Sociale Udvalgt), og 
ud fra følgende betragtninger: 
EF har vedtaget en række foranstaltninger med henblik på at oprette det 
indre marked, der indebærer et område uden indre grænser, med fri 
bevægelighed for varer, personer, tjenesteydelser og kapital i 
overensstemmelse med traktatens bestemmelser; 
kontrollen ved medlemsstaternes grænser i forbindelse med transport af 
farligt gods ad vej er afskaffet i henhold til forordning (EØF) nr. 
4060/89<4), ændret ved forordning (EØF) nr. 3356/91<5), samt forordning 
(EØF) nr. 3912/92(6); 
(1) 
(2) 
(3) 
(4) EFT nr. L 390 af 30.12.1989. 
(5) EFT nr. L 318 af 20.11.1991. 
(6) EFT nr. L 395 af 31.12.1992. 
- 8 -
uden samordning på EF-plan er der risiko for, at medlemsstaternes kontrol af 
denne type transport på hele deres område enten overdrives, med gentagne 
standsninger af bestemte køretøjer til følge, eller viser sig 
utilstrækkelig; 
EF er i færd med at vedtage ét direktiv om tilnærmelse af medlemsstaternes 
lovgivning om transport af farligt gods ad vej(7); de gældende 
kontrolprocedurer for denne type transport bør i 
denne anledning harmoniseres for at sikre en mere effektiv kontrol med 
overholdelsen af de i direktivet fastlagte sikkerhedsbestemmelser; 
set ud fra subsidiaritetsprincippet er det nødvendigt med en EF-indsats for 
at forbedre sikkerhedsniveauet for transport af farligt gods og samtidig 
sikre en glidende afvikling af denne trafik; 
der bør derfor etableres en ensartet og acceptabel ramme for, hvilke 
elementer i denne type transport der skal kontrolleres på hele EF's område; 
der bør opstilles en minimumsliste over overtrædelser, som alle 
medlemsstater finder så alvorlige, at de bør medføre iværksættelse af 
foranstaltninger, der passer til omstændighederne eller dikteres af 
sikkerhedshensyn, mod de køretøjer, der har gjort sig skyldige i 
overtrædelsen - i givet fald kan køretøjerne nægtes adgang til EF; 
for at forbedre overholdelsen af sikkerhedsbestemmelserne for transport af 
farligt gods ad vej bør der ligeledes kunne aflægges kontrolbesøg i de 
virksomheder i medlemsstaterne, hvor godset er blevet emballeret, samlet, 
oplagret, lastet eller losset, især når der ved vejkontrollen er konstateret 
alvorlige overtrædelser af lovgivningen om transport af farligt gods; 
(7) EFT 
- 9 -
den pågældende kontrol bør omfatte al transport af farligt gods ad vej, der 
helt eller delvist udføres på medlemsstaternes område, uden hensyn til 
godsets oprindelsessted og bestemmelsessted eller køretøjets 
indregistreringsland -
UDSTEDT FØLGENDE DIREKTIV: 
Artikel 1 
Dette direktiv finder anvendelse på den kontrol, som medlemsstaterne 
foretager i forbindelse med transport af farligt gods ad vej udført af 
køretøjer, der ankommer til deres område eller benyttes i det. 
Direktivet finder ikke anvendelse på transport af farligt gods, der udføres 
af køretøjer, som tilhører eller kontrolleres af en medlemsstats væbnede 
styrker, eller på transport af postforsendelser. 
Artikel 2 
I dette direktiv forstås ved: 
"farligt gods": gods, der betegnes som farligt i Rådets direktiv om 
tilnærmelse af medlemsstaternes lovgivning om transport af farligt gods 
ad vej<8); 
"virksomhed": enhver fysisk person, der arbejder med eller uden gevinst 
for øje, enhver sammenslutning eller gruppe af personer uden status som 
juridisk person, der arbejder med eller uden gevinst for øje, samt 
ethvert organ, der henhører under en offentlig myndighed, hvad enten det 
selv har status som juridisk person eller er undergivet en myndighed, 
der har sådan status, og som transporterer, laster og losser farligt 
gods eller lader andre transportere sådant gods, eller som oplagrer, 
samler, emballerer eller modtager farligt gods med henblik på transport, 
og som er etableret på Fællesskabets område; 
(8) EFT nr. 
10 -
"kontrol": enhver form for kontrol, inspektion, eftersyn eller 
formaliteter, der foretages undervejs eller i virksomhederne af hensyn 
til sikkerheden i forbindelse med transport af farligt gods; 
"transport": enhver transport af farligt gods, der udføres helt eller 
delvis på en medlemsstats vejnet; 
"køretøj": ethvert køretøj, som er omfattet af ADR-konventionen eller af 
Rådets direktiv om indbyrdes tilnærmelse af medlemsstaternes lovgivning 
om transport af farligt gods ad vej. 
Artikel 3 
Farligt gods, der transporteres inden for eller ind i Fællesskabet, kan 
kontrolleres på en medlemsstats område, når blot kontrollen ikke foretages 
ved Fællesskabets indre grænser, men som led i normale 
kontrolforanstaltninger og uden forskelsbehandling på grund af førerens 
eller køretøjets nationalitet, med henblik på at konstatere, om transporten 
udføres i overensstemmelse med lovgivningen om vejtransport af farligt gods. 
- 11 -
Artikel 4 
a) Kontrollen bør mindst omfatte de elementer, der er opført på 
kontrollisten i bilag I. En kopi af listen med resultatet af kontrollen 
behørigt attesteret af den kontroløvende myndighed bør overdrages 
føreren af køretøjet og fremvises på forlangende for så vidt muligt at 
undgå, at kontrollen gentages undervejs. 
b) Kontrollen bør foretages på forskellige steder på vilkårlige tidspunkter 
og dække så stor en del af vejnettet, at det er vanskeligt at omgå 
kontrolposterne. 
c) Der skal vælges steder, hvor de ulovlige køretøjer kan bringes i orden 
eller henstilles, uden at det udgør en sikkerhedsrisiko. 
d) Der kan udtages prøver af de transporterede varer til undersøgelse i 
anerkendte laboratorier. 
e) Medmindre der konstateres overtrædelser, som kan udgøre en 
sikkerhedsrisiko, bør kontrollen normalt ikke vare længere end en halv 
time. 
Artikel 5 
Uden at andre foranstaltninger hermed udelukkes, skal et transportkøretøj, 
der har overtrådt sikkerhedsbestemmelserne for transport af farligt gods på 
et eller flere af de punkter, som er opført i bilag II, blive stående på 
stedet eller henstilles på et sted, som anvises af kontrolmyndighederne , og 
det skal bringes i overensstemmelse med reglerne, før kørslen genoptages; 
eller der kan iværksættes andre foranstaltninger, der passer til 
omstændighederne eller dikteres af sikkerhedshensyn - eksempelvis kan 
transporten nægtes adgang til Fællesskabet. 
- 12 -
Artikel 6 
1. Der kan endvidere aflægges kontrolbesøg i virksomhedernes lokaler, især 
når der ved vejkontrollen er konstateret overtrædelser, som udgør en 
sikkerhedsrisiko for transporten af farligt gods. 
2. Disse kontrolbesøg skal sikre, at transporten af farligt gods ad vej 
udføres på sikkerhedsbetingelser, der i overensstemmelse med 
lovgivningen på området. 
Artikel 7 
1. Medlemsstaterne bistår hinanden med gennemførelsen af dette direktiv. 
2. Overtrædelser, der udgør en sikkerhedsrisiko for transporten af farligt 
gods, og som begås af en transport- eller lastevirksomhed, der er 
hjemmehørende i en anden medlemsstat, skal meldes til de kompetente 
myndigheder i den medlemsstat, hvor køretøjet er indregistreret, eller 
hvor lastevirksomheden er etableret. 
3. De kompetente myndigheder i den medlemsstat, hvor en overtrædelse er 
blevet konstateret, kan i gentagelsestilfælde bede de kompetente 
myndigheder i den medlemsstat, hvor køretøjet er indregistreret, eller 
hvor fragtvirksomheden er etableret, om at træffe passende 
foranstaltninger mod lovovertræderen eller lovovertræderne. 
Artikel 8 
Hvis der ved en vejkontrol af et køretøj, som er indregistreret i en anden 
medlemsstat, konstateres forhold, som giver grund til at skønne, at der er 
begået lovovertrædelser, som af mangel på de nødvendige elementer ikke kan 
påvises ved denne kontrol, skal de kompetente myndigheder i de berørte 
medlemsstater bistå hinanden med at klarlægge situationen, såfremt den 
kompetente medlemsstat i dette øjemed aflægger et kontrolbesøg i 
virksomhedens lokaler, underrettes den anden berørte medlemsstat om 
resultatet af kontrollen. 
- 13 -
Artikel 9 
Hver enkelt medlemsstat indsender en årlig rapport til Kommissionen om 
anvendelsen af dette direktiv og især om resultaterne af den kontrol, der er 
udøvet på dens område. Rapporten udarbejdes i overensstemmelse med modellen 
i bilag III og indsendes til Kommissionen inden årsdagen for direktivets 
vedtagelse. 
Artikel 10 
1. Medlemsstaterne sætter de nødvendige love og administrative bestemmelser 
i kraft for at efterkomme dette direktiv inden den 1. januar 1995. De 
underretter straks Kommissionen herom. 
Når medlemsstaterne vedtager disse love og administrative bestemmelser, 
skal de indeholde en henvisning til dette direktiv, eller de skal ved 
offentliggørelsen ledsages af en sådan henvisning. De nærmere regler 
for denne henvisning fastsættes af medlemsstaterne. 
2. Medlemsstaterne meddeler Kommissionen teksten til de nationale 
retsforskrifter, som de vedtager på det område, der er omfattet af dette 
direktiv. 
Artikel 11 
Dette direktiv er rettet til medlemsstaterne, 
Udfærdiget i Bruxelles, den ... 
På Rådets vegne 
Formand 
- 14 -
BILAG I 
CHECKLISTE 
Kontrol udført på 
sted dato klokkeslæt 
Køretøjstype, registreringsnummer Påhængsvogn/sættevogn/vogntog/lastbil 
med lad/tank/container 
Fragtfører 
Fører nationalitet 
Medhjælper nationalitet 
Afsender Modtager 
adresse, afsendelsessted adresse, 
modtagelsessted 
Antal kolli og vægt 
Transport finder sted i 
fast tank, aftagelig tank, tankcontainer, beholderbatteri, bulk, container, 
stykgods 
Dokumenter, der skal medbringes 
1. Transportdokument/ledsagedokument 
forefindes forefindes ikke 
forskriftsmæssigt ikke forskriftsmæssigt 
2. Skriftlige anvisninger (sikkerhedskort) 
forefindes forefindes ikke 
forskriftsmæssige ikke forskriftsmæssige 
3. Bilateral aftale/multilateral aftale/national tilladelse 
forefindes forefindes ikke ikke relevant 
4. Godkendelsescertifikat for køretøjet 
forefindes forefindes ikke 
forskriftsmæssigt ikke forskriftsmæssigt 
5. Kursusbevis for føreren 
forefindes forefindes ikke 
forskriftsmæssigt ikke forskriftsmæssigt 
- 15 -
Køretøjets stand 
6. Gods tilladt til transport 
ja 
7. Transport i bulk/som stykgods 
forskriftsmæssig 
8. Transport i tank 
forskriftsmæssig 
9. Forbud mod sammenlæsning 
overholdt 
10. Håndtering og surring 
forskriftsmæssig nej 
ikke forskriftsmæssig 
ikke forskriftsmæssig 
ikke overholdt 
ikke forskriftsmæssig 
11. Udsivning af ladningen eller beskadigelse af emballagerne 
udsivning beskadigelse 
12. FN-nummer/påmærkning af kolli 
forskriftsmæssig ikke forskriftsmæssig 
13. Fyldningsgrad af tank 
forskriftsmæssig 
14. Afmærkning af køretøjet 
ja 
forskriftsmæssig 
15. Faresedler for tank/bulktransport ikke forskriftsmæssig 
nej 
ikke forskriftsmæssig 
lia nej 
ikke forskriftsmæssige 
ikke overholdt forskriftsmæssige 
16. Forbud mod rygning 
overholdt 
Køretøjets udstyr 
17. Værktøjssæt til nødreparationer 
forefindes forefindes ikke ikke relevant 
- 16 -
18. Mindst én bremseklods pr. køretøj 
forskriftsmæssig 
19. To orange advarselslygter 
forefindes 
forskriftsmæssige 
20. Køretøjets udstyr 
forskriftsmæssigt 
21. Ildslukker 
forefindes 
forskriftsmæssig 
22. Beskyttelsesudstyr til føreren 
forefindes 
forskriftsmæssigt ikke forskriftsmæssig 
forefindes ikke 
ikke forskriftsmæssige 
ikke forskriftsmæssigt 
forefindes ikke 
ikke forskriftsmæssig 
forefindes ikke 
ikke forskriftsmæssigt 
kontrol udført af 
myndighed/kontrollant 
- 17 -
BILAG II 
OVERTRÆDELSER 
I dette direktiv anses følgende tilfælde for overtrædelser: 
1) Gods ikke tilladt til transport. 
2) Manglende afsendererklæring om, at gods og emballage er godkendt til 
transport. 
3) Køretøj, hvor der ved kontrollen konstateres udsivning af farlige 
stoffer på grund af utæt tank eller emballage. 
4) Køretøj, hvor godkendelsescertifikat mangler eller ikke er 
forskriftsmæssigt. 
5) Køretøj, hvor korrekte orangefarvede skilte mangler eller ikke er 
forskriftsmæssige. 
6) Køretøj, hvor sikkerhedsanvisninger mangler eller er ukorrekte. 
7) Mangelfuldt køretøj eller emballage. 
8) Fører mangler forskriftsmæssigt bevis for gennemført kursus i transport 
af farlige stoffer ad vej. 
9) Køretøj, hvor ildslukker mangler. 
10) Køretøj eller kolli, hvor forskriftsmæssig faremærkning mangler. 
11) Køretøjer, hvor transportdokumenter/ledsagekokumenter eller deklarering 
af det transporterede farlige gods ikke er forskriftsmæssig. 
12) Køretøjer, hvor bilateral aftale/multilateral aftale mangler eller ikke 
er forskriftsmæssig. 
13) Overfyldning af tank. 
BILAG III (1) 
Standardformular til udfærdigelse af rapporten til Kommissionen om overtrædelser og straffeforanstaltninger 
OVERTRÆDELSER BEGÅET AF TRANSPORTVIRKSOMHEDER HJEMMEHØRENDE I EF OG ANVENDTE STRAFFEFORANSTALTNINGER 
STAT: ÅR: 
Virksomhedens 
navn og adresse Køretøjets 
registreringsnummer(*) ' 
Rapportdato Sted for 
overtrædelsen Overtrædelse(r), 
j f. direktivets 
bilag II(2> Straffe­
foranstaltninger 
- fastsat 
- under 
fastsættelse(3) Bemærkninger 
I 
00 
(1) Udfyldes ved kontrol på vejen. 
(2) Anfør de punkter fra bilag II svarende til den (de) konstaterede overtrædelse(r). 
(3) I de tilfælde, hvor der på tidspunktet for rapportens fremsendelse til Kommissionen, endnu ikke var fastsat nogen 
straffeforanstaltning. 
BILAG III (2) 
OVERTRÆDELSER BEGÅET AF TRANSPORTVIRKSOMHEDER, DER IKKE ER HJEMMEHØRENDE I EF, OG ANVENDTE STRAFFEFORANSTALTNINGER 
STAT: ÅR! 
Virksomhedens 
navn og adresse Køretøjets 
registreringsnummer(*) Rapportdato Sted for 
overtrædelsen Overtrædelse(r), 
jf. direktivets 
bilag II<2> Straffe­
foranstaltninger 
- fastsat 
- under 
fastsættelse(3) Bemærkninger 
«o 
I 
(1) Udfyldes ved kontrol på vejen. 
(2) Anfør de punkter fra bilag II svarende til den (de) konstaterede overtrædelse(r). 
(3) I de tilfælde, hvor der på tidspunktet for rapportens fremsendelse til Kommissionen, endnu ikke var fastsat nogen 
straffeforanstaltning. 
BILAG III (3) 
OVERTRÆDELSER BEGÅET AF TRANSPORTVIRKSOMHEDER FRA TREDJELANDE OG ANVENDTE STRAFFEFORANSTALTNINGER 
STAT: ÅR: 
Virksomhedens 
navn og adresse - i ' " • ! 
Køretøjets j Rapportdato ! Sted for Overtrædelse(r), Straffe-
registreringsnummer (*) i ! overtrædelsen jf. direktivets foranstaltninger 
S ' bilag II(2) ! - fastsat 
j ! .' - under 
j | fastsættelse(3) 
j 
i 
i i 
! 
i 
i I i Bemærkninger 
' 
O 
(1) Udfyldes ved kontrol på vejen. 
(2) Anfør de punkter fra bilag II svarende til den (de) konstaterede overtræde1se(r). 
(3) I de tilfælde, hvor der på tidspunktet for rapportens fremsendelse til Kommissionen, endnu ikke var fastsat nogen 
straffeforanstaltning. 
BILAG III (4) 
OPFØLGNING I DEN MEDLEMSSTAT, HVOR KØRETØJET ER REGISTRERET, AF OVERTRÆDELSER, SOM STATSBORGERE 
I SAMME MEDLEMSSTAT HAR BEGÅET, OG SOM ER KONSTATERET I EN ANDEN MEDLEMSSTAT 
STAT: ÅR: 
Virksomhedens ! Køretøjets 
navn og adresse registreringsnummerf1) Dato for Dato og sted 
modtagelse for jf. direktivets 
af sagen overtrædelsen bilag II(2) Overtrædelse(r), j Straffe­
foranstaltninger 
- fastsat 
- under 
fastsættelse(3) Bemærkninger 
i i 
i K> 
—[ h* 
i l 
(1) Udfyldes ved kontrol på vejen. 
(2) Anfør de punkter fra bilag II svarende til den (de) konstaterede overtrædelse(r). 
(3) I de tilfælde, hvor der på tidspunktet for rapportens fremsendelse til Kommissionen, endnu ikke var fastsat nogen 
straffeforanstaltning. 
2 e _ 
ISSN 0254-1459 
KOM(93) 665 endelig udg. 
DOKUMENTER 
DA 14 07 
Katalognummer : CB-CO-93-726-DA-C 
ISBN 92-77-62893-6 
Kontoret for De Europæiske Fællesskabers Officielle Publikationer 
L-2985 Luxembourg